Jäära kolm algimpulssi.  Seda märki iseloomustavad kolm tähtsat motiivi. Üks neist on vajadus alustada, millest me juba rääkisime. See soov võib väljenduda lihtsalt vormi omandamise vajadusena, tahtmisena lahustuda mateerias. Kuid protsess võib olla ka ümber  pööratud ja keskenduda vajadusele vabaneda vormist ja päästa Hing vormi ahelaist. Sellele järgneb loomiskirg, mis on jumaluse tegevus - ta loob maailmu ja rahuldab oma iha inkarneeruda päikesesüsteemis, alustades Universumi suurt elutsüklit. Samuti võib selleks olla vajadus luua individuaalsel tasandil: näiteks hinge vajadus omandada keha, või inimese vajadus luua midagi, mis oleks ainult tema oma. Vanas Akkadis nimetati Jäära märki kohaks, kus "õiglus tuuakse ohvriks" või "langenud inglite" märgiks. Jumala  Pojad, haaratuna ürgsest tungist, langesid alla oma kõrgustest, omandasid vormi ja alustasid oma isiklikku teekonda ring ringi järel mööda sodiaaki.